.•°○☆ ร้านผัดไทป้าลอ ☆○°•.
เป็นร้านผัดไทเพิงสังกะสีริมทางร้านเล็กๆ ที่มีคุณยายวัย 73 เป็นแม่ครัวใหญ่ ทางร้านที่ขายเพียงแค่ "ผัดไทโบราณใช้เตาถ่าน" กลิ่นหอมๆ ผัดจานต่อจาน เส้นเหนียวนุ่ม รสชาตินับว่าอร่อยดีทีเดียว แต่อย่าไปหวังนะคะว่า จะกินผัดไทกุ้งสด ผัดไทเกี๊ยวกรอบ เพราะคุณยายขายผัดไทโบราณที่ใช้เพียงไข่และเต้าหู้เท่านั้น คุณยายใส่ใจลูกค้านะคะ คุณยายไม่ใช้กล่องโฟม เพราะคุณยายห่วงใยคนกินว่า ทานไปจะไปเป็นสารก่อมะเร็ง ผัดไทยของคุณยายห่ออยู่ในใบตอง พร้อมผักสดน่าทาน ร้านคุณยายค่อนข้างขายดีนะคะ ต้องยืนต่อคิวรอทีเดียว ถ้ายังไงใครอยากกินผัดไทโบราณละก็ ลองไปอุดหนุนคุณยายกันดูนะคะ 